CELEX: C2004/094/33
Language: el
Date: 2004-04-17 00:00:00
Title: Διάταξη του Δικαστηρίου (δεύτερο τμήμα) της 8ης Ιανουαρίου 2004 στην υπόθεση C-69/03 (αίτηση του Corte d'appello di Venezia για την έκδοση προδικαστικής αποφάσεως): Caseificio Cooperativo di Cornedo Soc. coop. arl κατά Ministero delle Finanze

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/16
            
         
      ΔΙΆΤΑΞΗ ΤΟΥ ΔΙΚΑΣΤΗΡΊΟΥ
   
   (δεύτερο τμήμα)
   της 8ης Ιανουαρίου 2004
   στην υπόθεση C-69/03 (αίτηση του Corte d'appello di Venezia για την έκδοση προδικαστικής αποφάσεως): Caseificio Cooperativo di Cornedo Soc. coop. arl κατά Ministero delle Finanze (1)
   
   (Άρθρο 104, παράγραφος 3, του Κανονισμού Διαδικασίας - Κανονισμοί (ΕΟΚ) 1079/77 και 1822/77 - Εισφορά συνυπευθυνότητας για το αγελαδινό γάλα - Έννοια της «παραδόσεως σε αγοραστή»)
   (2004/C 94/33)
   Γλώσσα διαδικασίας: η ιταλική
   Στην υπόθεση C-69/03, με αντικείμενο αίτηση του Corte d'appello di Venezia (Ιταλία) προς το Δικαστήριο, κατ' εφαρμογήν του άρθρου 234 ΕΚ, με την οποία ζητήθηκε, στο πλαίσιο της διαφοράς που εκκρεμεί ενώπιον του αιτούντος δικαστηρίου μεταξύ Caseificio Cooperativo di Cornedo Soc. coop. arl και Ministero delle Finanze, η έκδοση προδικαστικής αποφάσεως ως προς την ερμηνεία των κανονισμών (ΕΟΚ) 1079/77 του Συμβουλίου, της 17ης Μαΐου 1977, περί εισφοράς συνυπευθυνότητας και μέτρων προς διεύρυνση των αγορών στον τομέα του γάλακτος και των γαλακτοκομικών προϊόντων (EE ειδ. έκδ. 03/018, σ. 79), και 1822/77 της Επιτροπής, της 5ης Αυγούστου 1977, περί των λεπτομερειών εφαρμογής για την είσπραξη της εισφοράς συνυπευθυνότητας που έχει καθιερωθεί στον τομέα του γάλακτος και των γαλακτοκομικών προϊόντων (EE ειδ. έκδ. 03/019, σ. 49), το Δικαστήριο (δεύτερο τμήμα), συγκείμενο από τους Β. Σκουρή, προεδρεύοντα του δευτέρου τμήματος, R. Schintgen και N. Colneric (εισηγήτρια), δικαστές, γενικός εισαγγελέας: D. Ruiz-Jarabo Colomer, γραμματέας: R. Grass, εξέδωσε στις 8 Ιανουαρίου 2004 διάταξη με το ακόλουθο διατακτικό:
   Οι κανονισμοί (ΕΟΚ) 1079/77 του Συμβουλίου, της 17ης Μαΐου 1977, περί εισφοράς συνυπευθυνότητας και μέτρων προς διεύρυνση των αγορών στον τομέα του γάλακτος και των γαλακτοκομικών προϊόντων, και 1822/77 της Επιτροπής, της 5ης Αυγούστου 1977, περί των λεπτομερειών εφαρμογής για την είσπραξη της εισφοράς συνυπευθυνότητας που έχει καθιερωθεί στον τομέα του γάλακτος και των γαλακτοκομικών προϊόντων, έχουν εφαρμογή επί όλων των παραδόσεων αγελαδινού γάλακτος από παραγωγό σε τρίτον, ανεξαρτήτως της νομικής φύσεως της σχέσεως που οδήγησε στις παραδόσεις αυτές.
   
      (1)  ΕΕ C 83 της 5.4.2003.